**ΠΑΝΕΠΙΣΤΗΜΙΟ ΠΕΙΡΑΙΩΣ**

**ΣΧΟΛΗ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ**

**ΤΜΗΜΑ ΨΗΦΙΑΚΩΝ ΣΥΣΤΗΜΑΤΩΝ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
 «ΗΛΕΚΤΡΟΝΙΚΗ ΜΑΘΗΣΗ»**

**Κανονισμός Εκπόνησης Εργασιών**

**(Εισακτέοι από το 2023)**

Περιεχόμενα

[**Γενικές Αρχές** 3](#_Toc158808927)

[**Μεταπτυχιακή Διπλωματική Εργασία (Μ.Δ.Ε.)** 3](#_Toc158808928)

[**Σκοπός** 3](#_Toc158808929)

[**Μαθησιακά Αποτελέσματα** 4](#_Toc158808930)

[**Η Μεταπτυχιακή Διπλωματική Εργασία στο Πρόγραμμα Σπουδών** 4](#_Toc158808931)

[**Διαδικασία Ανάθεσης & Εξέτασης Μεταπτυχιακής Διπλωματικής Εργασίας** 5](#_Toc158808932)

[**Συγγραφή της Μεταπτυχιακής Διπλωματικής Εργασίας** 5](#_Toc158808933)

[Δομή 5](#_Toc158808934)

[Μορφοποίηση 6](#_Toc158808935)

## **Γενικές Αρχές**

Τόσο για τις εργασίες (ομαδικές και ατομικές) που πραγματοποιούνται στο πλαίσιο επιμέρους μαθημάτων, όσο και για την Μεταπτυχιακή Διπλωματική Εργασία (Μ.Δ.Ε.), ισχύουν οι γενικές αρχές που διέπουν την Ακαδημαϊκή και Ερευνητική Ηθική και Δεοντολογία, όπως αυτές αποτυπώνονται στους αντίστοιχους Κανονισμούς του Ιδρύματος, όπως αυτοί δημοσιοποιούνται στον ιστοτόπο του Ιδρύματος και στον ιστοτόπο του Π.Μ.Σ., με έμφαση σε θέματα λογοκλοπής.

## **Μεταπτυχιακή Διπλωματική Εργασία (Μ.Δ.Ε.)**

## **Σκοπός**

**Σκοπός** της Μεταπτυχιακής Διπλωματικής Εργασίας είναι ο/η μεταπτυχιακός φοιτητής/τρια να σχεδιάσει, αναπτύξει, εφαρμόσει και αξιολογήσει είτε μια **εκπαιδευτική καινοτομία** που υποστηρίζεται από ψηφιακές τεχνολογίες και ανταποκρίνεται σε ένα πραγματικό εκπαιδευτικό πρόβλημα, είτε μια **επιστημονική μελέτη** στο πεδίο της Ψηφιακής Εκπαίδευσης και Μάθησης, αξιοποιώντας και συνθέτοντας τις ικανότητες που ανέπτυξε στα 8 μαθήματα του προγράμματος σπουδών. Εναλλακτικά, η Μ.Δ.Ε. στοχεύει στην **ανάπτυξη ερευνητικών ικανοτήτων** για περαιτέρω έρευνα (διδακτορικού επιπέδου) με τη μορφή μιας **συστηματικής βιβλιογραφικής επισκόπησης** και τη σύνταξη μιας **ερευνητικής πρότασης** για διδακτορική έρευνα.

Η Μεταπτυχιακή Διπλωματική Εργασία παρέχει στους φοιτητές την ευκαιρία είτε να ασχοληθούν με προηγμένα ερευνητικά θέματα, συνεισφέροντας νέες γνώσεις στον τομέα της ηλεκτρονικής μάθησης, είτε να ακολουθήσουν μια πρακτική προσέγγιση, αναπτύσσοντας καινοτόμες λύσεις για πραγματικές εφαρμογές στην ηλεκτρονική μάθηση. Η Μ.Δ.Ε. στοχεύει στο να αναπτυχθούν από́ τους φοιτητές δόκιμες επιστημονικές πρωτοβουλίες σε ένα συγκεκριμένο πεδίο γνώσης από αυτά́ που προσφέρονται στο Π.Μ.Σ. Αποτρέπεται η μηχανιστική́ εφαρμογή́ γνώσεων και ενθαρρύνεται η κριτική́ θεώρηση και ανάλογη προσαρμογή́ τους από τους/τις μεταπτυχιακούς/ες φοιτητές/τριες .

Το πεδίο εφαρμογής της Μ.Δ.Ε. είναι ευέλικτο, επιτρέποντας στους/τις φοιτητές/τριες να επιλέξουν μια πορεία που ευθυγραμμίζεται με τα ακαδημαϊκά τους ενδιαφέροντα και τους επαγγελματικούς τους στόχους. Για τους/τις φοιτητές/τριες που τείνουν προς την ακαδημαϊκή έρευνα, η μεταπτυχιακή διπλωματική εργασία προσφέρει την ευκαιρία να εμβαθύνουν σε προηγμένα ερευνητικά θέματα στην ηλεκτρονική μάθηση. Αυτό συνεπάγεται τη διενέργεια ενδελεχών βιβλιογραφικών επισκοπήσεων, τη διατύπωση ερευνητικών ερωτημάτων, το σχεδιασμό μεθοδολογιών και τη συμβολή νέων γνώσεων στον επιστημονικό διάλογο εντός του πεδίου. Εναλλακτικά, για όσους/ες προτιμούν μια πιο εφαρμοσμένη προσέγγιση, η μεταπτυχιακή διπλωματική εργασία μπορεί να περιλαμβάνει πρακτικές δραστηριότητες και πρακτικές εφαρμογές των αρχών της ηλεκτρονικής μάθησης. Αυτό μπορεί να περιλαμβάνει την ανάπτυξη και εφαρμογή ενοτήτων ηλεκτρονικής μάθησης, την αξιολόγηση στρατηγικών εκπαιδευτικού σχεδιασμού ή τη δημιουργία καινοτόμων εκπαιδευτικών τεχνολογιών. Η έμφαση εδώ δίνεται στη μεταφορά της θεωρητικής γνώσης σε πρακτικές λύσεις με έναν συστηματικό και τεκμηριωμένο τρόπο.

## **Μαθησιακά Αποτελέσματα**

Σε αυτό το πλαίσιο, τα **μαθησιακά αποτελέσματα** της εκπόνησης ΜΔΕ είναι, μετά από την επιτυχημένη ολοκλήρωση της ΜΔΕ, οι μεταπτυχιακοί φοιτητές/τριες

* να **επιδεικνύουν** **βασικές ερευνητικές ικανότητες** στο πεδίο της Ψηφιακής Εκπαίδευσης και Μάθησης,
* να **εφαρμόζουν** πιστά τις βασικές αρχές Ακαδημαϊκής Ηθικής και Ερευνητικής Δεοντολογίας,
* να **διαθέτουν** **κριτική επίγνωση** των ζητημάτων γνώσης στο πεδίο Ψηφιακής Εκπαίδευσης και Μάθησης και στη διασύνδεσή του με διαφορετικά πεδία,
* να **κατέχουν** **εξειδικευμένες δεξιότητες επίλυσης προβλημάτων**, οι οποίες απαιτούνται στην **έρευνα** ή/και στην **καινοτομία** προκειμένου να αναπτυχθούν **νέες γνώσεις και διαδικασίες** και να ενσωματωθούν γνώσεις από διαφορετικά πεδία,
* να έχουν την ικανότητα να **συνδυάζουν** γνώσεις και να χειρίζονται **πολύπλοκα θέματα**, καθώς επίσης να **διατυπώνουν κρίσεις**, έστω και με ελλιπή ή περιορισμένη πληροφόρηση, οι οποίες όμως περιλαμβάνουν **προβληματισμό επί κοινωνικών και ηθικών ευθυνών**, που συνδέονται με την **εφαρμογή** της γνώσης και των κρίσεων τους.
* να είναι σε θέση να **τεκμηριώνουν** και να **παρουσιάζουν με σαφήνεια και καθαρότητα τα συμπεράσματά τους** αλλά και τη γνώση και **το σκεπτικό** στο οποίο αυτά βασίζονται και τις **λογικές παραδοχές** στις οποίες στηρίζονται, τόσο σε **εξειδικευμένο** όσο και **σε μη εξειδικευμένο κοινό**,
* να διαθέτουν τις απαραίτητες **μαθησιακές δεξιότητες** που τους επιτρέπουν **να συνεχίσουν τις σπουδές τους** με τρόπο, σε μεγάλο βαθμό, **αυτοδύναμο και αυτόνομο.**

## **Η Μεταπτυχιακή Διπλωματική Εργασία στο Πρόγραμμα Σπουδών**

Στη θερινή περίοδο (περίοδος Ιουλίου-Σεπτεμβρίου) του Π.Μ.Σ. προβλέπεται η εκπόνηση ***Μεταπτυχιακής Διπλωματικής Εργασίας (Μ.Δ.Ε.).*** Το θέμα της μεταπτυχιακής διπλωματικής εργασίας πρέπει να είναι υψηλού επιστημονικού επιπέδου και να εντάσσεται στα γνωστικά πεδία των διδασκομένων μαθημάτων του Π.Μ.Σ..

Η Μεταπτυχιακή Διπλωματική Εργασία αντιστοιχεί σε ***φόρτο εργασίας 15 ECTS*** (που αντιστοιχεί σε **375 ώρες**).

Η ενδεικτική κατανομή του φόρτου εργασίας είναι:

(α) Προετοιμασία – Ορισμός Θέματος – 20 ώρες,

(β) Μελέτη & Ανάλυση Βιβλιογραφίας – 120 ώρες,

(γ) Διεξαγωγή Έρευνας – 120 ώρες,

(δ) Συγγραφή ΜΔΕ – 100 ώρες,

(ε) Προετοιμασία Παρουσίασης - Εξέταση – 10 ώρες και

(στ) Συναντήσεις με Επιβλέποντα/ουσα – 5 ώρες.

Οι σύγχρονες συναντήσεις με τον/την Επιβλέποντα/ουσα και η δημόσια παρουσίαση – υποστήριξη γίνονται είτε δια ζώσης είτε διαδικτυακά (μέσω ms-teams) και η ασύγχρονη επικοινωνία γίνεται μέσω η-ταχυδρομείου. Οι φοιτητές προτρέπονται να χρησιμοποιούν ψηφιακά εργαλεία σε όλα τα επίπεδα εκπόνησης της μεταπτυχιακής διπλωματικής εργασίας: αναζήτηση και διαχείριση βιβλιογραφίας (Web of Science, GoogleScholar, Scopus + Zotero), συλλογή δεδομένων (EUsurvey), ανάλυση δεδομένων (SPSS, Nvivo), διαχείριση των εργασιών της Μ.Δ.Ε. (Trello), συγγραφή και παρουσίαση Μ.Δ.Ε. (citavi, MS Office365).

## **Διαδικασία Ανάθεσης & Εξέτασης Μεταπτυχιακής Διπλωματικής Εργασίας**

Ο/Η υποψήφιος/α καταθέτει αίτηση, στην οποία αναγράφεται ο προτεινόμενος τίτλος της διπλωματικής εργασίας, η γλώσσα συγγραφής και ο/η προτεινόμενος/η επιβλέπων/ουσα. Η Συντονιστική Επιτροπή, εισηγείται στη Συνέλευση την τριμελή εξεταστική επιτροπή και τον/την επιβλέποντα/ουσα. Η Συνέλευση συγκροτεί την τριμελή εξεταστική επιτροπή για την αξιολόγηση της εργασίας και ορίζει τον/την επιβλέποντα/ουσα. Οι αιτήσεις εκπόνησης μεταπτυχιακών διπλωματικών εργασιών υποβάλλονται από τους/τις φοιτητές/τριες κατά την έναρξη της εξεταστικής περιόδου του Β’ ακαδημαϊκού εξαμήνου.

Η αξιολόγηση της επίδοσης στη Μεταπτυχιακή Διπλωματική Εργασία περιλαμβάνει ένα ενοποιημένο γενικό σύστημα κριτηρίων που λαμβάνει υπόψη την αρτιότητα του εγγράφου εργασίας, τη θεωρητική τεκμηρίωση, την ποιότητα του παραγόμενου προϊόντος, και τη δημόσια υποστήριξη.

## **Συγγραφή της Μεταπτυχιακής Διπλωματικής Εργασίας**

Η γλώσσα συγγραφής της Μεταπτυχιακής Διπλωματικής Εργασίας μπορεί να είναι η ελληνική ή/και η αγγλική. Η έκταση ποικίλει ανάλογα με το θέμα, τη μεθοδολογία και άλλους παράγοντες, με ελάχιστο όριο λέξεων τις 15.000 λέξεις. Όλες όμως οι μεταπτυχιακές διπλωματικές εργασίες πρέπει να πληρούν τους βασικούς κανόνες ακαδημαϊκής γραφής και επιστημονικής μεθοδολογίας, συμβάλλοντας στο επιστημονικό και το ερευνητικό πεδίο της Ηλεκτρονικής Μάθησης.

## Δομή

* Τυποποιημένο εξώφυλλο (ακολουθεί πρότυπο)
* Υπεύθυνη Δήλωση Αυθεντικότητας (ακολουθεί πρότυπο)
* Αφιέρωση (προαιρετικά)
* Ευχαριστίες (προαιρετικά)
* Πίνακας Περιεχομένων
* Πίνακας Εικόνων / Διαγραμμάτων / Γραφημάτων / Πινάκων
* Περίληψη εύρους μιας σελίδας (σύντομη περίληψη 250-300 λέξεις) στη γλώσσα συγγραφής της ΜΔΕ (ελληνικά ή αγγλικά) και Λέξεις-Κλειδιά (μέχρι 5)
* Περίληψη εύρους μιας σελίδας (σύντομη περίληψη 250- 300 λέξεις) και Λέξεις-Κλειδιά (μέχρι 5) στα αγγλικά σε περίπτωση που η ΜΔΕ έχει συγγραφεί στα ελληνικά
* Περίληψη εύρους τριών σελίδων (εκτεταμένη περίληψη 900-1000 λέξεις) και Λέξεις-Κλειδιά (μέχρι 5) στα ελληνικά σε περίπτωση που η ΜΔΕ έχει συγγραφεί στα αγγλικά
* Κείμενο ΜΔΕ: Οργανωμένο σε Κεφάλαια, Ενότητες & Υπο-Ενότητες με αρίθμηση τίτλων μέχρι και τρίτου επιπέδου, π.χ. 4.2.5). Τυπική οργάνωση: Εισαγωγή – Κύριο Μέρος ΜΔΕ -Συμπεράσματα & Προτάσεις
* Βιβλιογραφικές Αναφορές
* Παραρτήματα (εάν υπάρχουν )

## Μορφοποίηση

* Μέγεθος ΜΔΕ (σε λέξεις): **15.000-20.000 λέξεις** (υπολογίζονται οι υποσημειώσεις, αλλά δεν υπολογίζονται παραρτήματα, βιβλιογραφία κ.λπ.)
* Γραμματοσειρά ΜΔΕ: **Candara**
* Μέγεθος Γραμματοσειράς: **12** στιγμές για το κείμενο και **10** στιγμές για τις υποσημειώσεις και τις βιβλιογραφικές αναφορές
* Διάσταση Σελίδας: Α4
* Περιθώρια: **2 εκ**. (πάνω, κάτω, δεξιά) **2,5 εκ**. αριστερά
* Στοίχιση: Πλήρης
* Μορφή παραγράφου: **1,5** διάστιχο για το κείμενο και **1,2** στιγμές για τις υποσημειώσεις και τις βιβλιογραφικές αναφορές
* Η αρίθμηση των σελίδων είναι συνεχής και κάτω στην εξωτερική πλευρά της σελίδας με 10 στιγμές.
* Τίτλοι ενοτήτων πρώτου επιπέδου – τίτλοι κεφαλαίων: **bold** κεφαλαία **14** στιγμών (π.χ. **4. ΜΕΣΑ ΚΟΙΝΩΝΙΚΗΣ ΔΙΚΤΥΩΣΗΣ**)
* Τίτλοι ενοτήτων δευτέρου επιπέδου: **bold** **12** στιγμών (π.χ. **4.1 Μέσα Κοινωνικής Δικτύωσης**)
* Τίτλοι ενοτήτων τρίτου επιπέδου: **bold italics 12** στιγμών (π.χ. ***4.1.2 Μέσα Κοινωνικής Δικτύωσης***)
* Λεζάντες σε γραφικά, πίνακες κ.λπ.: **Bold italics 11** στιγμών, κεντραρισμένα, με συνεχή αρίθμηση σε όλη την εργασία (***Πίνακας 1: Μέσα Κοινωνικής Δικτύωσης***, Πίνακας 2, …, Σχήμα 1, Σχήμα 2, Σχήμα 3, …)

Οι παραπομπές και οι βιβλιογραφικές αναφορές πρέπει να ακολουθούν το πρότυπο APA.

Το κείμενο της διπλωματικής εργασίας πρέπει να υποβληθεί ηλεκτρονικά (μορφή docx και pdf).

Κατά τα συνήθη, το κείμενο θα ελεγχθεί για θέματα λογοκλοπής (plagiarism) με τη χρήση του λογισμικού Turnitin που αξιοποιεί το Πανεπιστήμιο Πειραιώς

Το ηλεκτρονικό αντίγραφο της τελικής μορφής της μεταπτυχιακής διπλωματικής εργασίας, μετά την παρουσίαση και επιτυχή εξέταση, θα αναρτηθεί από τον/την φοιτητή/τρια στο Ιδρυματικό Αποθετήριο ΔΙΩΝΗ (<https://dione.lib.unipi.gr/>)

 *Ακολουθεί τυποποιημένο εξώφυλλο και υπεύθυνη δήλωση*

****

ΠΑΝΕΠΙΣΤΗΜΙΟ ΠΕΙΡΑΙΩΣ

ΤΜΗΜΑ ΨΗΦΙΑΚΩΝ ΣΥΣΤΗΜΑΤΩΝ

**Πρόγραμμα Μεταπτυχιακών Σπουδών**

**«Ηλεκτρονική Μάθηση.»**

Ακαδημαϊκό έτος 20…..-20……….

**ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ**

**του/της [Όνομα Επώνυμο]** (**Α.Μ.: …….)**

**[Τίτλος στα ελληνικά BOLD ΚΕΦΑΛΑΙΑ 14 POINTS]**

**[Τίτλος στα αγγλικά ΚΕΦΑΛΑΙΑ 14 POINTS]**

**Επιβλέπoυσα/Επιβλέπων:**

…………..

Πειραιάς, μήνας έτος

**ΥΠΕΥΘΥΝΗ ΔΗΛΩΣΗ ΑΥΘΕΝΤΙΚΟΤΗΤΑΣ**

**ΒΕΒΑΙΩΣΗ ΕΚΠΟΝΗΣΗΣ ΔΙΠΛΩΜΑΤΙΚΗΣ ΕΡΓΑΣΙΑΣ**

*Αυτή η Μεταπτυχιακή Διπλωματική Εργασία υποβάλλεται ως μερική εκπλήρωση των απαιτήσεων του Προγράμματος Μεταπτυχιακών Σπουδών στην «Ηλεκτρονική Μάθηση» του Τμήματος Ψηφιακών Συστημάτων του Πανεπιστημίου Πειραιώς.*

*Δηλώνω υπεύθυνα ότι η συγκεκριμένη Μεταπτυχιακή Διπλωματική Εργασία έχει συγγραφεί από εμένα προσωπικά και δεν έχει υποβληθεί ούτε έχει αξιολογηθεί στο πλαίσιο κάποιου άλλου μεταπτυχιακού ή προπτυχιακού τίτλου σπουδών, στην Ελλάδα ή στο εξωτερικό.*

*Η εργασία αυτή έχοντας εκπονηθεί από εμένα, αντιπροσωπεύει τις προσωπικές μου απόψεις επί του θέματος. Οι πηγές στις οποίες ανέτρεξα για την εκπόνηση της συγκεκριμένης διπλωματικής αναφέρονται στο σύνολό τους, δίνοντας πλήρεις αναφορές στους συγγραφείς, συμπεριλαμβανομένων και των πηγών που ενδεχομένως χρησιμοποιήθηκαν από το Διαδίκτυο.*

*Η εργασία πληροί τις απαιτήσεις μορφοποίησης και έχει ενσωματώσει όλες τις προτάσεις βελτιώσεων που προτάθηκαν από την Επιτροπή Εξέτασης.*

*Παράβαση της ανωτέρω ακαδημαϊκής μου ευθύνης αποτελεί ουσιώδη λόγο για την ανάκληση του πτυχίου μου. Σε κάθε περίπτωση, αναληθούς ή ανακριβούς δηλώσεως, υπόκειμαι στις συνέπειες που προβλέπονται τις διατάξεις που προβλέπει η Ελληνική και Κοινοτική Νομοθεσία περί πνευματικής ιδιοκτησίας.*

**Ο/Η ΔΗΛΩΝ/ΟΥΣΑ**

**Ονοματεπώνυμο:**

**Αριθμός Μητρώου:**

**Υπογραφή:**